

**Az Emberi Erőforrások Minisztériumának pályázata a**

**2021. évi „Minősített Közművelődési Intézmény Cím” elnyerésére**

A „Minősített Közművelődési Intézmény Cím” azoknak a közművelődési intézményeknek adományozható, amelyek a közművelődés minőségfejlesztésének alkalmazásával kiemelkedő teljesítményt nyújtanak.

A „Minősített Közművelődési Intézmény Cím” elnyerését igazoló okiratot az emberi erőforrások minisztere 2022 januárjában a Magyar Kultúra Napja alkalmából adja át.

A Cím viselésére három évig jogosult az intézmény, a tényt jogosult dokumentumain is feltüntetni.

**A pályázat célja**

A pályázat célja – a „Minősített Közművelődési Intézmény Cím” és a „Közművelődési Minőség Díj” adományozásáról szóló 10/2010. (III. 11.) OKM rendelet alapján – a közművelődési tevékenységet végző intézmények minőségorientált működésre ösztönzése és a közművelődési minőségfejlesztés területén 2020. január 1-jétől elért eredmény elismerése.

**A pályázat benyújtására jogosultak köre**

Pályázatot nyújthat be bármely, Magyarország területén működő, közművelődési feladatokat ellátó – a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény hatálya alá tartozó – intézmény.

**A pályázat elbírálásának szempontjai**

* A pályázati anyag határidőre történő beérkezése.
* A pályázó jogosultsági megfelelése.
* A pályázat formai megfelelése.
* Az intézményi önértékelés követelményeinek teljesülése:
  + az intézmény által végzett valamennyi közművelődési tevékenység megfelel a közművelődési feladatellátásra vonatkozó legfontosabb jogszabályi követelményeknek a **Nyilatkozat a közművelődési intézmény működését szabályozó dokumentumokról** című fejezetben nincs nemleges válasz);
  + az intézmény legalább 60%-os eredményt ért el a vezetés, a stratégiai tervezés, valamint az emberi erőforrások menedzselése területén (*A szervezeti adottságok értékelése*).
  + az intézmény által végzett valamennyi tevékenységi forma megfelel az alapkövetelményeknek, a **Nyilatkozat a közművelődési intézmény végzett tevékenységeinek működéséről** című táblázatban nincs nemleges válasz;
  + az intézmény által végzett valamennyi tevékenységi formára vonatkozóan a **Nyilatkozat a végzett tevékenységek dokumentációjáról** és a **Nyilatkozat a végzett tevékenységek indikátorairól** táblázatokban nemleges válasz csak a megjelölt esetekben adható;
  + az intézmény által végzett adott tevékenységi formára vonatkozó **Nyilatkozat az alapkövetelmények teljesítéséről** táblázatban nemleges válasz csak a megjelölt esetekben adható;
  + valamennyi pályázott tevékenységi formában érvényesülnek a minőségfejlesztési alapelvek (partnerközpontúság, tanulás/benchmarking és a folyamatos fejlesztés). Az intézmény azon tevékenységi formával pályázhat a Címre, amelynél az önértékelés során legalább 60%-os eredményt ért el;
  + valamennyi végzett tevékenységi forma önértékelése eléri a 30%-ot.

**A PÁLYÁZAT EGÉSZÉRE VONATKOZÓ TUDNIVALÓK**

**Pályázattal kapcsolatos felvilágosítás**

A pályázattal kapcsolatos ügyviteli, koordinációs, szervezési, lebonyolítási, nyilvántartási feladatokat a Nemzeti Művelődési Intézet látja el.

A Nemzeti Művelődési Intézet www.nmi.hu honlapján a pályázat teljes dokumentációja elérhető.

Felvilágosítás kérhető:

Török Rita, mobil: 06 20 437 89 19, e-mail: torok.rita@nmi.hu

Varga Marietta, mobil: 06 20 364 65 45, e-mail: varga.marietta@nmi.hu

**A pályázat benyújtásának feltételei**

**Jelentkezés**

A pályázati szándékot a **Jelentkezési lap** kitöltésével és a **minősítési eljárásért fizetendő díj** befizetését igazoló bizonylat másolatával – legkésőbb a pályázati kiírásnak az Emberi Erőforrások Minisztériuma honlapján megjelenését követő 30 napon belüli dátummal – kell jelezni a Szakmai Minősítő Testületnek címzett levélben.

A levelet a [titkarsag@nmi.hu](mailto:titkarsag@nmi.hu) e-mail címre kell küldeni.

A minősítési eljárásért fizetendő díj összege a közalkalmazottak jogállásáról szóló 1992. évi XXXIII. törvény 69. §-ában foglalt illetménypótlék számítási alapjának ötszöröse, azaz   
100 000 Ft, melyet a Nemzeti Művelődési Intézet OTP 11732071-21139730-00000000 számlaszámára kell átutalni. A díj tartalmazza intézményenként egy fő részvételét a pályázat benyújtására felkészítő képzésen, valamint konzultációs lehetőséget a pályázat beadásáig.

Azoknak az intézményeknek, melyek a jelentkezési lapon jelezték részvételi szándékukat a pályázati felkészítő képzésen, a Nemzeti Művelődési Intézet **egynapos felkészítő képzést** tart, melynek idejéről és helyéről a jelentkezőket értesíti.

**Pályázat benyújtása**

* A pályázatot PDF formátumban a titkarsag@nmi.hu címre kell beküldeni. A pályázat beküldési határideje **2021. augusztus 31. 24.00 óra.**

A pályázat beadását követően hiánypótlásra nincs lehetőség.

**A pályázat tartalmi és formai követelményei[[1]](#footnote-1)**

A megadott pályázati dokumentum sablon használta kötelező!

| **Dokumentumok** | **Követelmény** |
| --- | --- |
| Címlap | **Kötelező csatolni** |
| Tartalomjegyzék | **Kötelező csatolni** – maximum 1 oldal terjedelemben |
| 1. **A közművelődési intézmény pályázati adatlapja** | **Kötelező csatolni** |
| 1. **Az intézmény bemutatása** | **Kötelező csatolni** |
| * 1. Az intézmény szöveges bemutatása | Maximum 14 500 karakter szóközökkel terjedelemben. |
| * 1. A közművelődési alapszolgáltatások és tevékenységi formák mátrixa | A helyi rendelet, alapító okirat alapján az alapszolgáltatások megjelenítése, a pályázati időszakra vonatkozóan a tevékenységek besorolása. |
| * 1. Nyilatkozat a közművelődési intézmény működését szabályozó dokumentumokról | 100%-os megfelelés, nemleges válasz nem adható. |
| 1. **Az intézmény önértékelése** |  |
| * 1. Értékelőlap a közművelődési intézmény szervezeti adottságairól * Vezetés * Stratégiai tervezés * Emberi erőforrások menedzselése | **Kötelező csatolni**  Legalább 60%-os megfelelés  Legalább 60%-os megfelelés  Legalább 60%-os megfelelés |

| **Dokumentumok** | **Megjegyzés** |
| --- | --- |
| * 1. A végzett tevékenységek önértékelése |  |
| * + 1. Nyilatkozatok a végzett tevékenységekre vonatkozóan | **Kötelező csatolni** |
|  |  |
| * Nyilatkozat a közművelődési intézmény végzett tevékenységeinek működéséről * Nyilatkozat a végzett tevékenységek dokumentációjáról * Nyilatkozat a végzett tevékenységek indikátorairól | 100%-os megfelelés, nemleges válasz nem adható  Nemleges válasz csak a megjelölt kérdések esetében adható.  Nemleges válasz csak a megjelölt kérdések esetében adható. |
| 3.2.2.-3.2.9. Értékelőlap a végzett tevékenységek minőségfejlesztő munkájáról | **Kötelező minden végzett tevékenységi formára kitölteni az értékelőlapokat.**  Az intézményben végzett valamennyi tevékenységi formában érvényesülnek a minőségfejlesztési alapelvek (partnerközpontúság, tanulás/benchmarking, folyamatos fejlesztés).  Az intézmény azon tevékenységi formával pályázhat a Címre, amelynél az önértékelés során legalább 60%-os eredményt ért el, a további tevékenységi formáknál 30%-os megfelelés szükséges. |
| Egyes tevékenységek esetében **Nyilatkozat az alapkövetelmények teljesítéséről** | 100%-os megfelelés, nemleges válasz csak a megjelölt kérdéséknél adható. |
| 1. **Egyéb dokumentumok**  * *Az intézmény szervezeti ábrája* * A pályázat szakmai megalapozását szolgáló adatok, ábrák és egyéb fontos információk. | **Kötelező csatolni a felsorolásban dőlttel írt dokumentumokat.**  **Csatolható** maximum 20 000 karakter szóközökkel, vagy 5 A/4-es oldal. A képek mérete darabonként az 500 KB méretet nem haladhatja meg. |

**ELJÁRÁSI SZABÁLYOK**

**A pályázat visszavonása**

Annak a pályázó intézménynek, amelynek a pályázatát formailag és tartalmilag a Szakmai Minősítő Testület elfogadta, de a helyszíni szemlét megelőzően 30 nappal pályázatát visszavonja, a minősítés díjának 75%-át a Nemzeti Művelődési Intézet visszautalja.

A pályázat befogadásáról, a pályázat érvénytelenségéről, valamint a befogadott pályázatok helyszíni szemléjének időpontjáróla pályázó intézményeka helyszíni szemle megkezdése előtt 40 nappal értesítést kapnak.

**A pályázatok érvénytelensége**

Érvénytelen a pályázat, ha

* a Jelentkezési lap beküldési dátuma a pályázat megjelenését követő 30 napon túli;
* hiányzik a minősítési eljárásért fizetendő díj befizetését igazoló bizonylat másolata;
* a pályázó nem jogosult a pályázaton való részvételre;
* a pályázat formai nemmegfelelősége;
* az intézményi önértékelés eredménye nem felel meg a pályázati kiírási feltételeknek;
* az elektronikus úton benyújtott pályázat PDF formátumú dokumentum 2021. augusztus 31. 24.00 óráig nem érkezett be;
* a pályázat nem tartalmaz minden kötelezően előírt dokumentumot.

Az érvénytelen pályázatot benyújtó intézményeket a Szakmai Minősítő Testület a pályázatból kizárja, amelyről értesítést küld.

A pályázatból való kizárás esetén az intézmény számára a minősítési díj 50%-a kerül visszafizetésre.

**A befogadott pályázatok értékelésének folyamata**

**Helyszíni szemle**

A helyszíni szemle célja a pályázatban bemutatott intézményi önértékelési adatok megalapozottságának ellenőrzése, a minősítési követelmények teljesítésének értékelése, a pályázott tevékenységi formák keretében modellértékűnek tekinthető módszerek, eljárások feltárása.

A Szakmai Minősítő Testület dönt az értékelő szakértők felkéréséről.

A helyszíni szemléről „Értékelő jelentés” készül, amely javaslatot tartalmaz a „Minősített Közművelődési Intézmény Cím” odaítélésére, vagy a pályázat elutasítására.

A pályázónak a szemle lefolytatásával kapcsolatban nincsenek költségei.

**Értékelés**

A Szakmai Minősítő Testület, az értékelésre felkért szakértők véleményét figyelembe véve, tárgy év december 15-éig javaslatot tesz az emberi erőforrások miniszterének a Cím viselésére jogosult intézményekre.

**Döntés**

Az emberi erőforrások minisztere a Szakmai Minősítő Testület előterjesztése alapján dönt a „Minősített Közművelődési Intézmény Cím” odaítéléséről.

**A „Minősített Közművelődési Intézmény Cím” visszavonása**

Amennyiben a Minősített Közművelődési Intézmény Címet elnyert intézményeknél, a Cím odaítélését követő két évben végzett ismételt helyszíni ellenőrzés alapján megállapítható, hogy az érintett intézmény nem felel meg a pályázat benyújtásakor érvényes pályázati kiírásban foglaltaknak, a Szakmai Minősítő Testület javaslatot tehet az emberi erőforrások miniszterének a Cím visszavonására [10/2010. (III. 11.) OKM rendelet 10. §].

Budapest, 2021.

Az emberi erőforrások minisztere nevében eljárva:

|  |
| --- |
| Kiss Szabolcs főosztályvezető |
| Közművelődési és Alkotóművészeti Főosztály |

**JELENTKEZÉSI LAP**

**a „Minősített Közművelődési Intézmény Cím”**

**2021. évi pályázatra**

|  |  |  |
| --- | --- | --- |
| Az intézmény neve |  | |
| Az intézmény székhelye (Helység, utca/tér házszám) |  | |
| Az intézmény levelezési címe[[2]](#footnote-2)  (Helység, utca/tér házszám) |  | |
| Az intézmény honlapja |  | |
| Az intézmény vezetőjének neve |  | |
| Telefonszáma |  | |
| E-mail címe |  | |
| Kapcsolattartó neve |  | |
| Telefonszáma |  | |
| E-mail címe |  | |
| Telephely neve[[3]](#footnote-3) |  | |
| Telephely címe2 |  | |
| Az intézmény adószáma |  | |
| Az intézmény fenntartója/tulajdonosa[[4]](#footnote-4) | önkormányzat; egyesület; alapítvány; nonprofit célú gazdasági társaság;  egyéb: | |
| Az intézmény működtetője4 | önkormányzat; egyesület; alapítvány; nonprofit célú gazdasági társaság; egyéb: | |
| Az intézmény típusa  az 1997. évi CXL. törvény 77. § (5) bekezdés szerint5 | művelődési ház  művelődési központ  kulturális központ  többfunkciós közművelődési intézmény  népfőiskola  népi kézműves alkotóház  gyermek-, illetve ifjúsági ház  szabadidőközpont | |
| Az intézmény által biztosított közművelődési alapszolgáltatások6 az 1997. évi CXL. törvény 76. § (3) bekezdés szerint | művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása  a közösségi és társadalmi részvétel fejlesztése  az egész életre kiterjedő tanulás feltételeinek biztosítása  a hagyományos közösségi kulturális értékek átörökítése feltételeinek biztosítása  az amatőr alkotó- és előadó-művészeti tevékenység feltételeinek biztosítása  a tehetséggondozás- és -fejlesztés feltételeinek biztosítása  a kulturális alapú gazdaságfejlesztés | |
| Az intézmény alapításának éve |  | |
| Az intézményi alapító okirat/cégjegyzéki nyilvántartási száma |  | |
| Végzett tevékenységek7 | ismeretterjesztés | művelődő közösség |
|  | képzés | rendezvény |
|  | kiállítás | tábor |
|  | közösségi szolgáltatás | származtatott szolgáltatás |
| Minősíttetni kívánt tevékenységek8 | ismeretterjesztés | művelődő közösség |
|  | képzés | rendezvény |
|  | kiállítás | tábor |
|  | közösségi szolgáltatás | származtatott szolgáltatás |
| Nyilatkozom, hogy az intézmény legalább egy munkatársa elvégezte a közművelődés minőségbiztosítási, -fejlesztési rendszerével kapcsolatos, kulturális akkreditált szakmai továbbképzési tanfolyamot.9 | igen | nem |
| Az intézmény egy fő képviselővel részt vesz a pályázati felkészítő képzésen.10 | igen | nem |

Melléklet: a minősítési eljárásért fizetendő díj utalásának igazolása.

Dátum: 2021.

PH

intézményvezető

1. A pályázati dokumentációt tartalmazó űrlapok és a részletes pályázati útmutató, valamint az alkalmazandó értékelési eszközök megtalálhatók a www.nmi.hu honlapon. [↑](#footnote-ref-1)
2. Csak abban az esetben kell kitölteni, ha nem egyezik meg a székhelynél megadott adatokkal! [↑](#footnote-ref-2)
3. Szükség esetén sorokkal bővíthető, a közhiteles nyilvántartással egyezően kell kitölteni! [↑](#footnote-ref-3)
4. 3-10 A megfelelőt kell kiválasztani! [↑](#footnote-ref-4)